Steuerriemen IS 220d - Motor & Getriebe - Lexus Owners Club Europe
By Faeen, April 8, 2015 in Motor & Getriebe
DCat ( IS220 ) hat kein Steuerriemen, sondern Steuerkette .
Alles klar ! Danke Leute! Gewonde ma se kêrel skiet slapende dogters dood | Netwerk24
Deur Meghan Lawrence 21 Augustus 2019 14:26
Die polisie in Mogwase, Noordwes, ondersoek twee aanklagte van moord en een van poging tot moord nadat die 51-jarige man Maandag die 45-jarige vrou en haar dogters, onderskeidelik 11 en 15 jaar oud, in Legkraal Village naby Rustenburg geskiet het.
Volgens lt.kol. Amanda Funani, provinsiale polisiewoordvoerder, was die man die ma se kêrel.
“Hulle het glo voor die skietery vasgesit,” sê Funani.
Funani sê die man het die vrou glo by sy voertuig ingedwing en haar na ’n bebosde gebied geneem.
“Hy het haar glo in die skouer geskiet, maar sy kon daarin slaag om te vlug. Die man is na haar huis toe waar hy haar dogters na bewering in hul slaap doodgeskiet het. Hy het toe in sy Nissan-bakkie gevlug,” sê Funani.
Die man se uitgebrande bakkie is sowat 20 km van die toneel af gekry. Sy lyk was in die bakkie.
Die ma sterk in ’n plaaslike hospitaal aan.
Lt.genl. Baile Motswenyane, provinsiale kommissaris, het die voorval in Vrouemaand ten sterkste veroordeel.
Motswenyane sê dit is skokkend dat iemand na wie die meisies opgekyk het om hulle te beskerm, hulle na bewering doodgeskiet het.
Meer oor: Rustenburg | Doodgeskiet
Pa (36) van Heidelberg skiet homself glo
Vrou, twee kinders dood toe skote klap